उमर खालिद

उमर खालिद (जन्म: ११ अगस्त १९८७), जवाहरलाल नेहरू विश्वविद्यालय के पूर्व छात्र हैं, और जे.एन.यू. में डेमोक्रेटिक स्टूडेंट्स यूनियन (डीएसयू) के पूर्व नेता हैं। वर्तमान में वह जवाहरलाल नेहरू विश्वविद्यालय के देशद्रोह विवाद में शामिल होने का आरोपी है, वह भारतीय कानून के अंतर्गत यू.ए.पी.ए. अधिनियम के तहत आरोपी है। खालिद यूनाइटेड अगेंस्ट हेट (यू.ऐ.एच) से भी जुडा हुआ हैं, जो एक अभियान है जो जुलाई २०१७ में लिंचिंग की श्रृंखला के जवाब में शुरू किया गया था।

 प्रारंभिक जीवन एवं शिक्षा 
उमर खालिद का जन्म नई दिल्ली के जामिया नगर में हुआ था और वह पिछले कई दशकों से वहीं रह रहा था। उसके पिता, सैयद कासिम रसूल इलियास, महाराष्ट्र से हैं, जबकि उसकी मां पश्चिमी उत्तर प्रदेश से हैं। खालिद ने दिल्ली विश्वविद्यालय के किरोड़ीमल कॉलेज में इतिहास का अध्ययन किया। बाद में उसने जवाहरलाल नेहरू विश्वविद्यालय (जेएनयू) में इतिहास में परास्नातक और एम.फिल. किया। खालिद खुद को एक कम्युनिस्ट बताता हैं, और एक व्यावहारिक मुस्लिम होने से इनकार करता हैं। खालिद की पीएचडी थीसिस का शीर्षक "झारखंड के आदिवासियों पर शासन के दावों और आकस्मिकताओं का चुनाव" था, जो कि २०१८ में जे. एन. यू. में जमा किया गया था। 

 सन्दर्भ 
श्रेणी:समाजिक कार्यकर्ता